
 讜讛讬讛 拽砖讛 诇专''讬 谞诪讬 讚讛讬转专 诪爪讟专祝 诇讗讬住讜专 讻砖讗讬谞讜 诪讬谞讜 砖讬砖 诇讛谉 诇讞讻诪讬诐 诇讛讞诪讬专 讜讗讜诪专 讛专诪''专 讚诇讗 讚诪讬 讚讞讬讜讘 讻讝讬转 讘讻讚讬 讗讻讬诇转 驻专住 砖讬讬讱 拽爪转 讙诐 诪讬谉 讘诪讬谞讜 讻讬讜谉 砖讛讜讗 讗讜讻诇 拽爪转 诪谉 讛讗讬住讜专 讚讗诐 讛讬讛 谞讬讻专 讛讬讛 讞讬讬讘 注诇讬讜 诪谉 讛转讜专讛 讻讬讜谉 讚讻讝讬转 讘讻讚讬 讗讻讬诇转 驻专住 讚讗讜专讬讬转讗 讗讘诇 讛讬转专 诪爪讟专祝 诇讗讬住讜专 讚诇讗 砖讬讬讱 诇注讜诇诐 讘谞驻讬砖讬 讞讜诇讬谉 砖讗驻讬诇讜 讗诐 讛讬讛 谞讬讻专 诇讗 讛讬讛 讞讬讬讘 诪谉 讛转讜专讛: . 讗诇讗 讛谞讞 诇转专讜诪讛 讘讝诪谉 讛讝讛 讚专讘谞谉. [讗诇讗] 诪诪讗讬 讚讛讗讬 诪砖专转 诇讛讬转专 诪爪讟专祝 诇讗讬住讜专 讚讬诇诪讗 诇讬转谉 讟注诐 讻注讬拽专 [讗讘诇] 讛砖''住 讛驻住讬拽 诇讛拽砖讜转 讜诇讗讘讬讬 诪注讬拽专讗 拽砖讛 诇讬讛 讛讗讬 讚专讘 讚讬诪讬 讜讗讜转讬讘 诇讬讛 讻诇 讛谞讱 转讬讜讘转讗 讻诇讜诪专 讚讗驻讬诇讜 讘砖讗专 讗讬住讜专讬 讘注讬谞谉 诇诪讬诪专 讚讛讬转专 诪爪讟专祝 诇讗讬住讜专 [讜讛讚专] 讗诪专 诇讬讛 诇讬转谉 讟注诐 讻注讬拽专 讻诇讜诪专 讜注转讛 专''诇 讚讘砖讜诐 诪拽讜诐 诇讗 谞讗诪专 讚讛讬转专 诪爪讟专祝 诇讗讬住讜专 讜诪砖谞讬 诇讘转专 讚砖谞讬 诇讬讛 [讜诪讬讬转讬] 诇讬讛 专讘 讚讬诪讬 专讗讬讜转讬讜 [讗讝] 讛讜讚讛 诇讜 讜诪拽砖讛 诇讜 [诪谞讗] 诇讬讛 诪谞讬谉 诇专讘 讚讬诪讬 诇砖讜诐 转谞讗 讚讗转讬 诪砖专转 诇讛讬转专 诪爪讟专祝 诇讗讬住讜专 讚讬诇诪讗 诇讬转谉 讟注诐 讻注讬拽专: 砖专讛 注谞讘讬诐 讻讜'. 讻讗谉 讗讬谉 讻转讜讘讛 讘住驻专讬诐 讚转谞讬讗 讗诇讗 谞专讗讛 砖讻诇 讝讛 诪讚讘专讬 讗讘讬讬 砖诇讗 讛讬讛 讬讜讚注 讛讘专讬讬转讗 讻讬讜谉 讚拽讗 诪转诪讛 诇注讬诇 讜讻讝讬转 讘讻讚讬 讗讻讬诇转 驻专住 讚讗讜专讬讬转讗 诪砖诪注 讚诇讚讬讚讬讛 讛讜讬 讻讝讬转 讘讻讚讬 讗讻讬诇转 驻专住 讚专讘谞谉 讜讻''砖 讟注诐 讻注讬拽专 讚专讘谞谉 讜诪讬讛讜 诇驻讬 诪讗讬 讚驻专讬砖讬转 谞讬讞讗: 砖讗讬谉 讗讬住讜专讜 讗讬住讜专 注讜诇诐. 讚住转诐 谞讝讬专讜转 诇' 讬讜诐 讜讗讬谉 讗讬住讜专讜 讗讬住讜专 讛谞讗讛 讚转谞讬讗 (注讬专讜讘讬谉 讚祝 讻讜:) 诪注专讘讬谉 诇谞讝讬专 讘讬讬谉 讜讬砖 讛讬转专:. 诇讗讬住讜专讜 砖讬讻讜诇 诇砖讗讜诇 诇讞讻诐 讗驻讬诇讜 讘讬诪讬 谞讝专讜 讻诇讗讬 讛讻专诐 (讻讜') 砖讗讬住讜专谉 讗讬住讜专 注讜诇诐 讜讗讬住讜专谉 讗讬住讜专 讛谞讗讛 讚讻转讬讘 驻谉 转拽讚砖 讛诪诇讗讛 讛讝专注 讜讚专砖讬谞谉 驻谉 转讜拽讚 讗砖: 讜讛讜讗 讛讚讬谉 诇注专诇讛 讘砖转讬诐. 驻讬' 讛拽讜谞讟专住 砖讗讬住讜专讜 讗讬住讜专 讛谞讗讛 讜讗讬谉 讛讬转专 诇讗讬住讜专讜 转讜讱 砖诇砖 砖诇 注专诇讛 诇讗 讬讜转专讜 诇注讜诇诐 讜谞''诇 讚讜讚讗讬 讗讬住讜专讜 讗讬住讜专 注讜诇诐 讗讘诇 讬砖 讛讬转专 诇讗讬住讜专讜 讻诪讜 讘砖谞讛 讛专讘讬注讬转 讚讗讞诇讬讛 讜讛讚专 讗讻诇讬讛 砖讬砖 诇讜 转拽谞讛 诇驻讬专讜转 注''讬 驻讚讬讜谉 讻诪注砖专 砖谞讬 砖讗注''驻 砖讘讗讜 诪讻专诐 注专诇讛 讜讛''专 讬讜诐 讟讜讘 讘谉 讛专讘 专' 讬讛讜讚讛 驻讬专砖 砖讬砖 讛讬转专 诇讗讬住讜专讜 砖诪讜转专 诇讙专讜诐 讗讬住讜专讜 讻讙讜谉 诇谞讟讜注 讗讬诇谉 讗祝 讗诐 讬讛讬讛 注专诇讛 诪砖讗''讻 讘讻诇讗讬 讛讻专诐 讜讻谉 诪讜转专 诇讗讚诐 诇讬讚讜专 讘谞讝讬专: 讛讜讗 讚讗诪专 讻专' 注拽讬讘讗. 讚讗讬转 诇讬讛 讛讬转专 诪爪讟专祝 诇讗讬住讜专 诇谞讝讬专 诪诪砖专转 讜讛讛讬讗 讚讚专讬砖 诪诪砖专转 诇讬转谉 讟注诐 讻注讬拽专 专讘谞谉 讛讬讗: 讜讬砖 讘讜 讻讚讬 诇爪专祝 讻讝讬转 讞讬讬讘. 讛讬讛 住讘讜专 讛驻讬专讜砖 诇爪专祝 诪驻转 讜诪讬讬谉 讚讬诇诪讗 诪讬讬谉 诇讞讜讚讬讛 讜讚讜拽讗 砖讬砖 讘讜 讻讝讬转 讬讬谉 讘诇讜注 讘转讜讱 讛驻转 讜爪专讬讱 爪讬专讜祝 诇讗讜住驻讜 讬讞讚 诇驻讬 砖讛讜讗 讘诇讜注: 讜讻讬 转讬诪讗 诪讗讬 诇诪讬诪专讗. 驻讬专讜砖 讚讗讬 讟注诐 讻注讬拽专 讗转讗 诇讗砖诪讜注讬谞谉 讘砖讗专 讗讬住讜专 谞诪讬: 诇讗驻讜拽讬 诪转''拽 讚讗诪专 注讚 砖讬砖转讛 专讘讬注讬转 讬讬谉. 讜专' 注拽讬讘讗 讗砖诪讜注讬' 讘谞讝讬专 诇讜诪专 讚讞讬讬讘 讘讻讝讬转: 讗诇讗 专''注 讚讘专讬讬转讗. 讚诪驻专砖 讘讛 讘讛讚讬讗 诪驻转 讜诪讬讬谉 诪注转讛 讙诐 讘诪转谞讬' 驻讬' 讛讻讬: 讟注诐 讻注讬拽专 诪谞诇讬讛. 讜讗诐 转讗诪专 讜讚讬诇诪讗 诇讬转 诇讬讛 讜讬砖 诇讜诪专 讚讜讚讗讬 讗讬 诇讗 讚砖诪注讬谞谉 诪拽专讗 讗讞专讬谞讗 讟注诐 讻注讬拽专 诇讗 讛讜讛 诪讜拽讬 诪砖专转 诇讛讬转专 诪爪讟专祝 诇讗讬住讜专 讚讟驻讬 讛讜讛 诪住转讘专 诇讗讜拽诪讬 诪砖专转 诇讬转谉 讟注诐 讻注讬拽专 [讻讬讜谉] 讚讬砖 讘讗讬住讜专 注爪诪讜 讻讝讬转 讗诇讗 砖讗讬谞讜 讘注讬谉 讗诇讗 讟注诪讜 诪砖讜诐 讛讻讬 讘注讬 诪讗讬讝讛 拽专讗 谞驻拽讗 诇讬讛: 

驻讬专讜砖 讛专讗"砖

谞驻拽讗 诇讬讛 诪讙注讜诇讬 注讜讘讚讬 讻讜讻讘讬诐. 驻诇讬讟转 讗讬住讜专 讻诇讬 诪讚讬谉 讚讟注诪讗 讘注诇诪讗 讜讗诪专 专讞诪谞讗 讻诇 讗砖专 讬讘讗 讘讗砖 转注讘讬专讜 讘诪讬诐. 讚讘讻诇 讛转讜专讛 谞讜转谉 讟注诐 诇驻讙诐 诪讜转专 讚讘驻' 讘转专讗 讚注"讝 讙诪专' 诪谞讘诇讛 讛专讗讜讬讛 诇讙专 拽专讜讬讛 谞讘诇讛 讜砖讗讬谞讛 专讗讜讬讛 诇讙专 讗讬谞讛 拽专讜讬讛 谞讘诇讛. 诇拽讚专讛 讘转 讬讜诪讗 讚诇讗讜 谞"讟 诇驻讙诐 讛讜讗 拽讚专讛 讘转 讬讜诪讗 谞诪讬 讗"讗 讚诇讗 驻讙诪讛 驻讜专转讗. 讜讻讬 讛讬讻讬 讚讘驻讙诐 诪专讜讘讛 砖专讬讗 专讞诪谞讗 讙诇讬 专讞诪谞讗 讘谞讘诇讛 讛"讛 讘诪讜注讟转 讛讜讗 砖讞讚砖 讘讜 讛讻转讜讘. 讗"诇 专讘 讗讞讗 讘专讬讛 讚专讘 讗讜讬讗 诇专讘 讗砖讬. 诪讻讚讬 诇专"注 砖诪注讬' 诇讬讛 讘讗讬住讜专 谞讝讬专 讛讬转专 诪爪讟专祝 诇讗讬住讜专 讜讘砖讗专 讗讬住讜专讬 诇讗 讗讬讬专讬 诪讬讚讬. 诇专' 讬讜讞谞谉 驻专讬讱 讚讗诪专 讻诇 讗讬住讜专讬' 砖讘转讜' 讗讬谉 讛讬转专 诪爪讟专祝 诇讗讬住讜专 讞讜抓 诪讗讬住讜专 谞讝讬专. 诪谞"诇 讛讗. 诪讚专讘谞谉 谞砖诪注 (诇专"注) [讚专"注] 谞诪讬 (谞讬诪讗) [住"诇] 讛讻讬 诇注谞讬谉 讛讬转专 诪爪讟专祝 诇讗讬住讜专:



诪砖讜诐 讚讛讜讬 讞讟讗转 讜谞讝讬专 讘' 讻转讜讘讬诐 讛讘讗讬诐 讻讗讞讚 讜讗讬谉 诪诇诪讚讬诐. 砖讗诐 驻住讜诇讛 讛讬讗 讛讞讟讗转 讻讙讜谉 驻讙讜诇 讗讜 谞讜转专. 讜讗诐 讻砖专讛 讛讬讗 转讗讻诇 讻讞诪讜专 砖讘讛谉. 讛"谞 专"讞 砖诇诪讬' 讘讬讜诐 专讗砖讜谉 砖谞讙注讜 讘讞讟讗转. 讜讗诐 讘讬讜诐 砖谞讬 谞讙注讜 讘讞讟讗转 诇讗 转讗讻诇 讛讞讟讗转 讻讬 讗诐 注讚 讛诇讬诇讛. 讜讘讛讬转专 诪爪讟专祝 诇讗讬住讜专 讗讬讬专讬 讻讙讜谉 砖谞讚讘拽 砖讜诪谉 讘讬谉 讝讜 诇讝讜 讚诇讟注诐 讻注讬拽专 诇讗 讗讬爪讟专讬讱 讚讻讘专 讬诇驻讬' 诪讙注讜诇讬 注讜讘讚讬 讻讜讻讘讬诐 讻诇 讗讬住讜专讬诐 砖讘转讜专讛 讜诇讗 诪讜拽诪讬' 诇讛 诇讻讝讬转 讘讻讚讬 讗"驻 讚诇讛讗 诇讗 讗讬爪讟专讬讱 拽专讗 讻诇 砖讬注讜专讬 讗讬住讜专讬诐 讛诇讻讛 诇诪砖讛 诪住讬谞讬. 讜讗讬 转拽砖讬 诇讱 谞讜拽诪讛 诇讟注诐 讻注讬拽专 讜讬讛讬讛 讞讟讗转 讜讙注讜诇讬 注讜讘讚讬 讻讜讻讘讬诐 讘' 讻转讜讘讬诐 讛讘讗讬诐 讻讗讞讚. 讜讛讬转专 诪爪讟专祝 谞讬诇讬祝 讘讻诇 讗讬住讜专讬诐 诪谞讝讬专. 讜谞"诇 讻讬讜谉 砖讛讚讘专 砖拽讜诇 诪住转讘专讗 讟驻讬 诇讗住讜专 讟注诐 讻注讬拽专 诪讛讬转专 诪爪讟专祝 诇讗讬住讜专. 讜讻谉 诇注讬诇 讚讗讬 诇讗讜 讚砖诪注' 专"注 诪诪拽讜诐 讗讞专 讟注诐 讻注讬拽专 讛讜讛 诪讜拽讬 诪砖专转 诇讟注诐 讻注讬拽专 讜诇讗 诇讛讬转专 诪爪讟专祝 诇讗讬住讜专. 讜专讘谞谉 转讬驻讜拽 诇讬讛 讛讬转专 诪爪讟专祝 诇讗讬住讜专 诪讞讟讗转 讚诇讚讬讚讛讜 诇讗 讛讜讬 讘' 讻转讜讘讬诐 讛讘讗讬诐 讻讗'. 讜讘住驻专讬诐 讛讬讛 讻转讜讘 讜专讘谞谉 诇谞"讟 诇驻讙诐 讛讜讗 讚讗转讗. 讜讗"讗 诇讬讬砖讘讜 讚诇讗 诪爪讬谞讜 砖谞讗住专 讟注诐 诇驻讙诐 讘拽讚砖讬诐 讚讗诪专讬' 讘讝讘讞讬诐 驻专拽 讚诐 讞讟讗转 讻诇 讬讜诐 谞注砖讛 (驻讙讜诇) [讙讬注讜诇] 诇讞讘讬专讜 讗诇诪讗 讚讟注诐 诇驻讙诐 砖专讬 讘拽讚砖讬诐 讜讛"讙 讘诪拽爪转 住驻专讬诐. 讜专讘谞谉 诇讟注诐 讻注讬拽专 讛讜讗 讚讗转讗 讜诪爪专讱 爪专讞讬讻讬 讚讗讬 讻' 专讞诪谞讗 讞讟讗转 讛讜讛 讗诪讬谞讗 谞讝讬专 诇讗 讗转讬 诪谞讬讛. (谞讝讬专) 讚讞讜诇讬谉 诪拽讚砖讬诐 诇讗 讬诇驻讬谞谉 讜讗讬 讻转讘 专讞诪谞讗 谞讝讬专 讛"讗 讞讟讗转 诪谞讝讬专 诇讗 讬诇驻讬谞谉 诪砖讜诐 讚讞诪讜专 讗讬住讜专讬讛 (砖讘转讜专讛) 讚讗驻讬诇讜 讞专爪谉 讗住专 专讞诪谞讗 讜讛讗 讚讗诪专讬' 诇注讬诇 专讘谞谉 讬诇驻讬 讻诇 讗讬住讜专讬诐 砖讘转讜专讛 诪谞讝讬专. 讜诇讗 讗诪专讬' 砖讗谞讬 谞讝讬专 讚讞诪讬专 讗讬住讜专讬' 讗讞讟讗转 拽讗 住诪讬讱 讚讗转讬 诪讘讬谞讬讛. 讜专"注 讗诪专 诇讱 讗"讻 诇讬讻转讜讘 专讞诪谞讗 讙讘讬 谞讝讬专 讜诇讬转讜 拽讚砖讬诐 诪谞讬讛. 讜诇讬转 诇讬讛 诇专"注 讛讱 住讘专讗 讚谞讝讬专 讞诪讜专 讛诇讻讱 讛讜讜 诇讛讜 讘' 讻转讜讘讬诐 讛讘讗讬诐 讻讗' 讜讬砖 住驻专讬诐 砖讻转讜讘 讘讛谉 讜专讘谞谉 诇讟注诐 讻注讬拽专 讛讜讗 讚讗转讗 讜讗' 讗' 诇讛讬转专 诪爪讟专祝 诇讗讬住讜专. 驻讬' 讜诪讬谞讛 诇讗 讬诇驻讬' 讘注诇诪讗 讚讞讜诇讬谉 诪拽讚砖讬诐 诇讗 讬诇驻讬':



讜讛讗 诪爪专祝 爪专讬讻讬 讚讗讬 讻转讘 专讞诪谞讗 讙讘讬 讞讟讗转 讛"讗 讜讻讜'. 讜驻专讬讱 诇专"注 讚讗诪专 谞讝讬专 讜讞讟讗转 讘' 讻转讜讘讬诐 讛讘讗讬诐 讻讗'. 讜诪砖谞讬 专"注 讗诪专 诇讱 诇讻转讜讘 专讞诪谞讗 讘谞讝讬专 讜讻讜' 讜讗驻讬' 诇"讙 讜讛讗 讗诇讗 讜诪爪专讱 爪专讬讻讬 讬砖 诇驻专砖 专讘谞谉 诪砖讬讘讬谉 讻谉 诇专"注 讜讘驻' 讗诇讜 注讜讘专讬谉 讙专住 专讘谞谉 诪爪专讱 爪专讬讻讬. 讜专"注 诇诪讗讬 爪专讬讻讬 讘砖诇诪讗 谞讝讬专 诪讞讟讗转 诇讗 讙诪专讬谞谉 讚讞讜诇讬谉 诪拽讚砖讬诐 诇讗 讙诪专讬' 讗诇讗 讞讟讗转 谞讬诇讬祝 诪谞讝讬专. 讜专讘谞谉 诪爪专讱 爪专讬讻讬 讞讟讗转 诇讛讬转专 诪爪讟专祝 诇讗讬住讜专 讜讞讜诇讬谉 诪拽讚砖讬诐 诇讗 讬诇驻讬' 讜诪砖专转 诇讬转谉 讟注诐 讻注拽专 讜诪讻讗谉 讗转讛 讚谉 诇讻诇 讛转讜专讛 讻讜诇讛. 讜讘驻专拽 讙讬讚 讛谞砖讛 诪砖诪注 讚讞讟讗转 诇讬转谉 讟注诐 讻注讬拽专 讜讛讬讬谞讜 讻住讜讙讬讬谉 讚砖诪注转讬谉 讜诇讗 讻讛谞讬 讚驻专拽 讗诇讜 注讜讘专讬谉:



讗诇讗 讛讗 讚转谞讬讗 讻诇 讗砖专 讬注砖讛 诪讙驻谉 讛讬讬谉 讜讻讜'. 讜讗注"讙 讚讚专砖讬谞谉 诇讬讛 讘专讬砖 驻专拽谉 诇讻诇诇 讛讻讗 讚专讬砖 诇讬讛 诪讻诇 讜讗驻讬' 诪讗谉 讚诇讗 讚专讬砖 诇讬讛 讻诇 诪讻诇 讚专砖讬谞谉 讜注讜讚 讚专讘讬 注拽讬讘讗 讚专讬砖 讻诇 讘驻住讞讬诐:



讛讬转专 讜讗讬住讜专 讘讘转 讗讞转 讗讘诇 讘讝讛 讗讞专 讝讛 讗驻讬诇讜 讘讻讚讬 讗讻讬诇转 驻专住 诇讗:





转讜住驻讜转 专讬"讚

讛谞讞 诇转专讜诪讛 讘讝讛状讝 讚专讘谞谉 注讬讬谉 讘拽讜谞讟专住讬 讘注状讝 讘驻状讙 讘诪讛讚讜专壮 转诇讬转讗讛 砖砖讬讘砖转讬 讝讜 讛讙讬专住讗 讜讛状讙 讛谞讞 诇讚讬诪讜注 讚诪讚专讘谞谉:





砖讬讟讛 诪拽讜讘爪转

讜诇讗讘讬讬 诪注讬拽专讗 拽砖讬讗 诇讬讛 诪讗讬 讚讗诪专 专讘 讚讬诪讬 讜诪讜转讬讘 诇讬讛 讻诇 讛诇讬谉 转讬讜讘转讗 讜讛讚专 讗诪专 诇讬讛 诇讬转谉 讟注诐 讻注讬拽专. 讻诇讜诪专 注转讛 专讜爪讛 诇讜诪专 讚讘砖讜诐 诪拽讜诐 诇讗 谞讗诪专 讛讬转专 诪爪讟专祝 诇讗讬住讜专. 讜诪爪讗转讬 讘驻讬专讜砖 专' 讬爪讞拽 砖诪拽砖讛 讜诪谞讗 诇讬讛 诇转诇诪讜讚讗 讚讗讘讬讬 讻讬 诪讜转讬讘 讜诪讛讚专 诇讗讜讻讜讞讬 讚讛讬转专 诪爪讟专祝 诇讗讬住讜专 讛讬讬谞讜 诪诪砖专转 讚讬诇诪讗 讛讬讬谞讜 诪砖讜诐 讚讬诇讬祝 诪讻讜转讞 讛讘讘诇讬 讜诇专' 讗诇讬注讝专 讜砖驻讬专 驻专讬讱 讗讘讬讬 讛砖转讗 讚讗讬诪讗 诪砖专转 诇讬转谉 讟注诐 讻注讬拽专. 讜诪转专抓 讚讗讬 诪讞诪抓 讘驻住讞 诇讬讻讗 诇诪讬诇祝 诇诪拽驻讛 讚诪讛 诇讞诪抓 砖讻谉 讞讬讬讘 讻专转 讗讜 砖讻谉 讗住讜专 讘讛谞讗讛. 讗诇讗 注诇 讻专讞讱 讻砖讛讬讛 讗讘讬讬 诪讘讬讗 诪诪拽驻讛 讚讛讬转专 诪爪讟专祝 诇讗讬住讜专 讛讬讬谞讜 诪诪砖专转.  


讜诪砖谞讬. 诇讘转专 讚砖谞讬 诇讬讛 讜讚讞讛 诇讜 专讘 讚讬诪讬 专讗讬讜转讬讜 讗讝 讞讜讝专 讜诪拽砖讛 诪谞讬谉 诇讜 诇专讘 讚讬诪讬 讚诇砖讜诐 转谞讗 讗讬讬转讬 诪砖专转 诇讛讬转专 诪爪讟专祝 诇讗讬住讜专 讚讬诇诪讗 诇讟注诐 讻注讬拽专. 讜诇驻讬 砖讬讟讛 讝讜 砖讗诪专谞讜 砖讛讬讛 讗讘讬讬 专讜爪讛 诇讜诪专 讻砖讛讘讬讗 诪诪拽驻讛 讚诪砖诪注 诇讛讬转专 诪爪讟专祝 诇讗讬住讜专. 爪专讬讱 注讬讜谉 诪讗讬 拽讗诪专 诇注讬诇 讗讬 讛讻讬 讗诪讗讬 驻诇讬讙讬 专讘谞谉 注诇讬讛 讚专' 讗诇讬注讝专 讘讻讜转讞 讛讘讘诇讬 讜诇讚讬讚讬讛 谞诪讬 讛讜讗讬诇 讜讛讬转专 诪爪讟专祝 诇讗讬住讜专 诪诪砖专转 讗诪讗讬 驻诇讬讙讬. 讜讬砖 诇讜诪专 讚驻诇讬讙讬 诪砖讜诐 讚住讘讬专讗 诇讛讜 诇专讘谞谉 讚专' 讗诇讬注讝专 讚谞讝讬专 讞讬讚讜砖 讛讜讗. 讗讬 谞诪讬 诪砖讜诐 讚住讘讬专讗 诇讛讜 诪砖专转 诇讬转谉 讟注诐 讻注讬拽专. 转讜住驻讬 讛专讗"砖 讝"诇: 


讚讬诇诪讗 诇讟注诐 诇注讬拽专. 讜讬砖 讘讜 讟注诐 讬讬谉 讞讬讬讘 注诇讬讜 讘讻讝讬转 讜诇讗 诪砖讜诐 讛讬转专 诪爪讟专祝 诇讗讬住讜专 讗诇讗 诪砖讜诐 讚讗讬转注讘讚 讻讜诇讬讛 讗讬住讜专. 讗讘诇 讛讬转专 诪爪讟专祝 诇讗讬住讜专 诇讗 讬诇驻讬谞谉 诪讬谞讬讛. 讛专讗"砖 讝"诇 讘驻讬专讜砖讬讜: 


讜诪讛 谞讝讬专 砖讗讬谉 讗讬住讜专讜 讗讬住讜专 注讜诇诐. 砖讛讬讬谉 砖讬爪讗 诪谉 讛讙驻谉 诇讗讞专 讻诇讜转 讬诪讬 谞讝讬专讜转讜 诪讜转专 讜诇讗 讬讞讜诇 注诇讬讜 讗讬住讜专 谞讝讬专讜转. 讗讜转讜 注爪诪讜 砖谞讗住专 讬砖 诇讜 讛讬转专 诇讗讞专 诪谞讬谉 谞讝讬专讜转. 讜讗讬谉 讗讬住讜专讜 讗讬住讜专 讛谞讗讛. 讚讗讜转讜 讬讬谉 注爪诪讜 拽讜讚诐 砖讛驻住讬拽 讗讬谞讜 讗住讜专 诇讜 讘讛谞讗讛 讚诪注专讘讬谉 诇谞讝讬专 讘讬讬谉. 讻诇讗讬 讛讻专诐 砖讗讬住讜专讜 讗讬住讜专 注讜诇诐. 讻砖讝专注 讞讟讛 讜砖注讜专讛 转讞转 讛讙驻谉 讗祝 注诇 驻讬 砖讛讙驻谞讬诐 注爪诪谉 砖讛讬讜 讘讗讜转讛 砖注讛 砖讝专注 转讞转讬讜 诪讜转专 诇注讜诇诐 诪讻诇 诪拽讜诐 讛注谞讘讬诐 砖讬讙讚诇讜 诪注转讛 讘讗讜转讜 拽谞讬谉 讜讻谉 诪讛 砖讬讙讚诇 诪谉 讛讙驻谉 注爪诪讜 讗住讜专讬谉 讛谉 诇注讜诇诐 讜讙诐 讛诐 讗住讜专讬诐 讘讛谞讗讛. 讜讗讬谉 讛讬转专 诪爪讟专祝 诇讗讬住讜专 砖讛驻专讬 砖讙讚诇 讛讜讗 讗住讜专 讜讗讬谉 诇讜 讛讬转专 诇注讜诇诐. 讜讛讜讗 讛讚讬谉 诇注专诇讛 讘砖转讬诐 砖讛驻专讬 砖讙讚诇 讘讗讬诇谉 讻诇 砖谞讬 注专诇讛 讗讬谉 诇讜 讛讬转专 注讜诇诪讬转 讜讗住讜专 讘讛谞讗讛. 讗讘诇 讚专讱 砖诇讬砖讬 讗讬谉 讘讜 讚讗讬谉 讗讬住讜专讜 讗讬住讜专 注讜诇诐 砖讗讬诇谉 砖谞讟注 诪讜转专 讜讻诇 讛驻讬专讜转 砖讬讙讚诇讜 讘讜 诇注讜诇诐 讗讬谞谉 讗住讜专讬谉 讗诇讗 讗讜转谉 砖讬讙讚诇讜 讘讜 讻诇 砖诇砖 讗讜 讘砖谞转 讗专讘注 讘诇讗 驻讚讬讜谉. 讗讘诇 讛驻讬专讜转 砖讬讙讚诇讜 诪讻讗谉 讜讗讬诇讱 讗讬谉 砖讜诐 讗讬住讜专 讞诇 注诇讬讛诐 讜讘讚专讱 讝讜 讚讜诪讛 注专诇讛 诇谞讝讬专. 讜讻谉 讞讬讚砖 讛专讘 注讝专讬讗诇 讝"诇. 


讜讗诐 讬砖 讘讜 讻讚讬 诇爪专祝 讘驻转 讜讘讬讬谉 讞讬讬讘 讗诇诪讗 砖诪注讬谞谉 诇讬讛 爪讬专讜祝 讘讛讚讬讗. 讜专讘谞谉 驻诇讬讙讬 注诇讬讛 讚诇讬转 诇讛讜 讛讬转专 诪爪讟专祝 诇讗讬住讜专. 讜讗讬诇讜 驻砖讟 讟注诐 讛讬讬谉 讘讻诇 讛驻转 诇讗 讛讜讜 驻诇讬讙讬 注诇讬讛 专讘谞谉 讚讛讗 讗讬转 诇讛讜 讟注诐 讻注讬拽专. 讛专讗"砖 讝"诇 讘驻讬专讜砖讬讜:





专砖"砖

转讚"讛 砖讗讬谉. 讚转谞谉 诪注专讘讬谉 诇谞讝讬专 讘讬讬谉. 讻爪"诇:

